text: সাংবাদিক সাবু'র মৃত্যুতে বিভিন্ন মহলের শোক সাংবাদিক সাবু'র মৃত্যুতে বিভিন্ন মহলের শোক – সাপ্তাহিক দারিয়াপুর
  সাংবাদিক সাবু'র মৃত্যুতে বিভিন্ন মহলের শোক
  দেশ বরেণ্য ছড়াকার ও সাহিত্যিক গাইবান্ধা প্রেসক্লাবের সাধারণ সম্পাদক দৈনিক জনকণ্ঠের নিজস্ব সংবাদদাতা আবু জাফর সাবু (৭৪) করোনায় আক্রান্ত হয়ে বগুড়া টিএমএসএস হাসপাতালে চিকিৎসাধীন অবস্থায় শনিবার রাত সোয়া ১২টায় ইন্তেকাল করেছেন (ইন্নালিল্লাহি………….রাজিউন। মৃত্যুকালে তিনি স্ত্রী, এক ছেলে ও এক মেয়ে রেখে গেছেন।
  রোববার বাদ জোহর গাইবান্ধা ইসলামিয়া হাইস্কুল মাঠে নামাজে জানাযা শেষে পৌর কবরস্থানে তাঁর লাশ দাফন করা হয়।
  জানাযা ও দাফনে অংশ নিয়ে মরহুমের আত্মার মাগফেরাত কামনা করে বক্তব্য রাখেন গাইবান্ধার জেলা প্রশাসক মো. আব্দুল মতিন, পুলিশ সুপার মুহাম্মদ তৌহিদুল ইসলাম, গাইবান্ধার সাবেক ও নওগাঁর পুলিশ সুপার প্রকৌশলী আব্দুল মান্নান, সদর উপজেলা নির্বাহী অফিসার মো. আব্দুর রাফিউল আলম, সদর উপজেলা পরিষদ চেয়ারম্যান শাহ সারোয়ার কবীর, গোবিন্দগঞ্জ উপজেলা পরিষদ চেয়ারম্যান আব্দুল লতিফ প্রধান, নাগরিক মঞ্চের আহবায়ক অ্যাড. সিরাজুল ইসলাম বাবু, গাইবান্ধা প্রেসক্লাবের যুগ্ম সম্পাদক আবেদুর রহমান স্বপন ও পরিবারের পক্ষে জেলা আওয়ামী লীগের দপ্তর সম্পাদক সাইফুল আলম সাকা। এসময় মরহুমের ছেলে সাংবাদিক আবু কায়সার শিপলু উপস্থিত ছিলেন।
  এর আগে ভোরে আবু জাফর সাবুর মরদেহ বগুড়া থেকে গাইবান্ধা শহরের ডেভিডকোম্পানীর বাসায় আনা হলে সেখানে হৃদয়বিদারক পরিবেশের সৃষ্টি হয়। পরিবারের সদস্যরা ছাড়াও তার সহকর্মী ও দেখতে আসা নারী-পুরুষরা কান্নায় ভেঙে পড়েন। দুপুর সাড়ে ১২টায় তাঁর দীর্ঘদিনের স্মৃতি বিজড়িত কর্মস্থল গাইবান্ধা প্রেসক্লাব চত্বরে তাঁর মরদেহ আনা হয়। সেখানে সহকর্মীদের পক্ষে তাঁর স্মৃতি চারণ করে শ্রদ্ধা জানান, প্রেসক্লাব সভাপতি কেএম রেজাউল হক, প্রধান উপদেষ্টা গোবিন্দলাল দাস, আরিফুল ইসলাম বাবু।
  এসময় উপস্থিত ছিলেন সাংবাদিক সৈয়দ নুরুল আলম জাহাঙ্গীর, দীপক কুমার পাল, অমিতাভ দাশ হিমুন, নুরুজ্জামান প্রধান, আবেদুর রহমান স্বপন, ইদ্রিসউজ্জামান মোনা, শাহাবুল শাহীন তোতা, কুদ্দুস আলম, খায়রুল ইসলাম, নজরুল ইসলাম, মমতাজুল ইসলাম লিয়াকত, সরদার মো. শাহীদ হাসান লোটন, রিকতু প্রসাদ, আফতাব হোসেন, সুজন প্রসাদ প্রমুখ।
  প্রেসক্লাব চত্বর ও ইসলামিয়া উচ্চ বিদ্যালয় মাঠে ফুল দিয়ে আবু জাফর সাবুর প্রতি শ্রদ্ধা জানান জাতীয় সংসদের হুইপ মাহাবুব আরা বেগম গিনির পক্ষে জেলা আওয়ামী লীগের সাংগঠনিক সম্পাদক মৃদুল মোস্তাফিজ ঝন্টু, গাইবান্ধার জেলা প্রশাসক ও পুলিশ সুপার, নওগা পুলিশ সুপার, গাইবান্ধা প্রেসক্লাব, ফুলছড়ি উপজেলা প্রেসক্লাব, সুন্দরগঞ্জ উপজেলা প্রেসক্লাব, জেলা বার এসোসিয়েশন, সম্মিলিত সাংস্কৃতিক জোট, গোবিন্দগঞ্জ উপজেলা পরিষদ চেয়ারম্যান, সুরবানী সংসদ, গণ উন্নয়ন কেন্দ্র, নাট্য ও সাংস্কৃতিক সংস্থা, নাগরিক মঞ্চ, ডায়াবেটিক সমিতি, কর্মীরহাত, কালের কণ্ঠ শুভ সংঘ, রেডিও সারাবেলা, জেলা শিল্পকলা একাডেমি, সাংস্কৃতিক সংগঠন মোহনা, বেসরকারি গণগ্রন্থাগার পরিষদ, বিমল সাহিত্য পরিষদসহ বিভিন্ন সামাজিক, সাংস্কৃতিক ও রাজনৈতিক সংগঠন।
  সাংবাদিক আবু জাফর সাবুর মৃত্যুতে সর্বস্তরে গভীর শোকের ছায়া নেমে আসে। তাঁর শোক সন্তপ্ত পরিবারের প্রতি গভীর শোক সমবেদনা জানিয়ে বিবৃতি দিয়েছেন গাইবান্ধা পৌরসভার মেয়র মো. মতলুবর রহমান, প্রেসক্লাব নেতৃবৃন্দের মধ্যে গাইবান্ধা প্রেসক্লাব সভাপতি কেএম রেজাউল হক, প্রধান উপদেষ্টা গোবিন্দলাল দাস, সৈয়দ নুরুল আলম জাহাঙ্গীর, আব্দুস সামাদ সরকার বাবু, দীপক কুমার পাল, অমিতাভ দাশ হিমুন, নুরুজ্জামান প্রধান, আবেদুর রহমান স্বপন, সিদ্দিক আলম দয়াল, ইদ্রিসউজ্জামান মোনা, শাহাবুল শাহীন তোতা, আসাদুজ্জামান মামুন, আব্দুল মান্নান চৌধুরী, উজ্জল চক্রবর্ত্তী, উত্তম সরকার, কুদ্দুস আলম, জাহাঙ্গীর আলম, নজরুল ইসলাম, আরিফুল ইসলাম বাবু, ফেরদৌস ইসলাম খান, খুরশিদ বিন আতা খসরু, সরদার মো. শাহীদ হাসান লোটন, খায়রুল ইসলাম, এবিএম ছাত্তার, রজতকান্তি বর্মন, মোস্তাফিজুর রহমান মোস্তফা, এম আবদুর সালাম, রাসেল আহমেদ লিটন, মমতাজুল ইসলাম লিয়াকত, আফতাব হোসেন, আফরোজা বেগম লুনা, প্রবাল চৌধুরী, ফারুক হোসেন, রেজাউল হক মিতা, জান্নাতুল ফেরদৌস জুয়েল, মো. ফজলে রাব্বী মন্ডল, রিকতু প্রসাদ, সুজন প্রসাদ, শেখ হুমায়ুন হক্কানী, মো. শামসুজ্জোহা, আবু সাঈদ সুমন, আনোয়ারা বেগম, আতোয়ার রহমান। এছাড়াও সাপ্তাহিক গণ প্রহরী সম্পাদক মজিদ মুকুল, সাংবাদিক হেদায়েতুল ইসলাম বাবু, কায়সার রহমান রোমেল, শামীম উল হক শাহীনসহ বিভিন্ন সাংবাদিক সংগঠনের নেতৃবৃন্দ শোক জানিয়েছেন।